
BEVEZETÉS

A szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 92.§ (3) bekezdése alapján a legalább kétezer lakosú települési önkormányzat a településen élő szociálisan rászorult személyek részére biztosítandó szolgáltatási feladatok meghatározása érdekében - jogszabályban meghatározottak szerint - szolgáltatástervezési koncepciót készít. 

Szociális ellátások szempontjából rászorulók főként:
- a beteg, egyedülálló idős személyek,
- az aktív korú munkanélküliek,
- a csökkent munkaképességű aktív korú lakosság.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SZCSM rendelet 111/A.§ (1) bekezdése szerint a szolgáltatástervezési koncepció tartalmazza különösen
a) a lakosságszám alakulását, a korösszetételt, a szolgáltatások iránti igényeket,
b) az ellátási kötelezettség teljesítésének helyzetét, az ütemtervet a szolgáltatások biztosításáról,
c) a szolgáltatások működtetési, finanszírozási, fejlesztési feladatait, az esetleges együttműködés kereteit,
d) az egyes ellátotti csoportok, így az idősek, fogyatékos személyek, hajléktalan személyek, pszichiátriai betegek, szenvedélybetegek sajátosságaihoz kapcsolódóan a speciális ellátási formák, szolgáltatások biztosításának szükségességét.

A szolgáltatástervezési koncepció tartalmát a helyi önkormányzat kétévente köteles felülvizsgálni és aktualizálni.


I. A község általános jellemzői

I.1. Sajószöged Borsod-Abaúj-Zemplén megye déli részén, Tiszaújvárostól 5 km-re 
      helyezkedik el, sík fekvésű. 
      Területe 1362 km², ebből belterület 126 ha, zártkert 61 ha, külterület 1.175 ha.

I.2.A lakónépesség alakulása:
			- 2014.: 2.211 fő
			- 2015.: 2.201 fő	
- 2016.: 2.205 fő
			- 2017.: 2.268 fő	
- 2018.: 2.292 fő.
- 2019.: 2.337 fő.
- 2020.: 2.380 fő.
- 2021.: 2.421 fő
- 2022.: 2.376 fő 

Az állandó lakosság korcsoportos bontásban:
	Népesség életkora
	2021.01.01.
	2022.01.01.
	2023.01.01.

	0-2 éves
	64
	64
	51

	3-5 éves
	79
	81
	84

	6-13 éves
	200
	220
	216

	14-17 éves
	99
	114
	122

	18-54 éves
	1179
	1191
	1162

	55-59 éves
	122
	127
	129

	60-69 éves
	374
	354
	339

	70-79 éves
	203
	204
	212

	80 év feletti
	60
	63
	61

	Teljes lakosságszám
	2380
	2421
	2 376



A 2023. január 1-jei adatok alapján a településen élő 2376 főből 1168 fő nő, 1208 fő férfi. 
Az állandó lakosok közül 164 fő özvegy, 212 fő elvált családi állapotú.
A külterületi lakosok száma 34 fő, a településen nincs tudomásunk hajléktalan személyről.

I.3. A fenti adatokból megállapítható, hogy a lakosságszám 2019 óta tartósan meghaladja a 2300 főt. 
· Jellemző, hogy fiatal, kisgyermekes családok telepednek le településünkön, a 0-17 évesek száma 2021-ben 442 volt, 2023-ban pedig már 473. 
Ezért is volt nagy jelentősége annak, hogy megépült a bölcsőde, illetve felújításra került az óvoda. Jelenleg a bölcsőde és az óvoda is teljes ellátotti létszámmal működik, a működés személyi, tárgyi, anyagi feltételei biztosítottak.

· A 18-59 évesek száma nem csökkent jelentős mértékben, 2021-ben 1301 fő volt, 2023-ban 1291 fő volt.

· A 2023.02.24-ei állapot szerint a munkavállalási korúak népesség száma 1 602 fő volt. Nagy hányaduk Tiszaújvárosban, az iparban dolgozik, de Sajószögeden is működnek olyan vállalkozások, amelyek helyi lakosokat foglalkoztatnak, illetve mezőgazdasági vállalkozók is vannak a településen.

· 2012-ben 125, 2015-ben 90, 2018. év október hónapban 67, 2019. február hónapban 65 fő, 2021. február hónapban 95 fő álláskeresőt tartottak nyilván településünkön.
A 2023. február 24-ei adatok szerint a nyilvántartott álláskeresők száma: 65 fő, ami a munkavállalási korú népesség 4,06%-a.
A 65 főből: 	- 365 napnál régebben nyilvántartott személy: 21 fő
- járadék, vagy segély típusú ellátásban részesülők száma: 20 fő,
- aktív korúak ellátásában részesülők száma: 14 fő.

· A közfoglalkoztatásban részt vevők havi átlagos száma 2016. évben 16 fő, 2018-ban 7 fő, 2019-ben 5 fő volt, ami 2021-ben 2 főre csökkent.
2023. április hónapban pedig már csak 1 fő dolgozik közfoglalkoztatásban Önkormányzatunknál.
           Célunk továbbra is a közfoglalkoztatás biztosításával a tartósan álláskeresők foglalkoztatása.

· A 60 éven felüliek száma 2021-ben nyilvántartott 637 főről 2023-ra 612 főre csökkent.

· A 2022. év végén rendelkezésünkre álló adatok szerint a 60 éven aluli rehabilitációs vagy rokkantsági ellátásban részesülők száma (akik ezt a tényt az önkormányzathoz bejelentették): 10 fő.


I.4. Az egészségi állapotnak meghatározó szerepe van a szociális rászorultság szempontjából. 
      A településen 1 fő háziorvos, 1 fő asszisztenssel látja el a háziorvosi és a házi gyermekorvosi feladatokat, illetve 1 fő védőnő dolgozik az egészségügy területén.
       




II. Személyes gondoskodást nyújtó szociális szolgáltatások

A szociálisan rászorultak részére személyes gondoskodást nyújtó ellátásokat kell biztosítani.
A gondoskodás főbb formái a szociális alap- és szakosított ellátás.
A személyes gondoskodás különféle formáinak és típusainak biztosításában az egyes önkormányzatok feladata eltérő, igazodva az állandó népesség számához.


II.1. Alapellátások

Településünkön a szociális alapellátások biztosítása a szociális igazgatásról szóló 1993. évi III. törvény, valamint Sajószöged Községi Önkormányzat Képviselő-testületének a pénzben és természetben nyújtható szociális ellátásokról szóló 10/2021.(VIII.31.) önkormányzati rendelete alapján történik.

Az alapellátás feladata a segítségnyújtás a szociálisan rászorulók részére önálló életvitelük fenntartásában saját otthonukban, lakókörnyezetükben, valamint egészségi állapotukból vagy más okból származó problémáik megoldásában.


A személyes gondoskodás keretébe tartozó, folyamatosan működő szociális alapszolgáltatások településünkön:	- étkeztetés
					- házi segítségnyújtás
					- jelzőrendszeres házi segítségnyújtás
					- családsegítés.

	Ellátás megnevezése:
	Igénybevevők száma
	
	
	Várako-zók száma

	
	2018.
12.31.
	2019.
12.31.
	2020.
12.31.
	2021.
12.31.
	2022.
12.31.
	2023.
04.30.
	

	Étkeztetés

ebből kiszállítással:
	44 fő  

17 fő
	64 fő 

22 fő
	64 fő 

22 fő
	60 fő 

26 fő
	55 fő 

27 fő

	52 fő

28 fő
	0

	Házi segítségnyújtás
	3 fő

	0 fő
(év közben 3 fő)
	0 fő
(év közben 2 fő)

	2 fő
	6 fő
	6 fő
	0

	Jelzőrendszeres házi segítségnyújtás
	12 fő

	12 fő
	12 fő
	12 fő
	12 fő
	12 fő
	0

	Családsegítésben részesülők
	4 fő

	6 fő
	14 fő
	5 fő
	4 fő
	0 fő
	0



2019-től a házi segítségnyújtás és a szociális étkeztetés feladatok ellátása 1 fő általános ápoló, általános asszisztens szakképzettséggel rendelkező munkaerő foglalkoztatásával valósul meg.
Az igénybevevők részéről egyik ellátással kapcsolatban sem érkezett panasz.


II.1.
a.) 
Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen
	- koruk,
	- egészségi állapotuk,
	- fogyatékosságuk, pszichiátriai betegségük,
	- szenvedélybetegségük, vagy
	- hajléktalanságuk miatt.

Az étkeztetés alapszolgáltatás igénybevétele szempontjából a vonatkozó helyi rendelet alapján szociálisan rászorultak azok, akiknek a jövedelme nem haladja meg a mindenkori minimálbér ötszörösét.

Az étkeztetést Önkormányzatunk a Sajószögedi ÁMK óvoda konyhájáról munkanapokon biztosítja. Az óvoda nyári zárva tartása idején az étkeztetés vásárolt szolgáltatással kerül megoldásra.
A modern és korszerű eszközökkel felszerelt konyha 250 fő ellátására van hitelesítve.

	
	Étkeztetés

	
	2018.
	2019.
	2020.
	2021.
	2022.

	Működési kiadás
	5 426 e Ft
	7 968 e Ft
	10 075 e Ft
	9 500 e Ft
	8 911 e Ft

	Térítési díj bevétel
	3 803 e Ft
	5 477 e Ft
	 7 161 e Ft
	7 193 e Ft
	7 274 e Ft

Az elmúlt években csökkent az étkeztetést igénybevevők száma, azonban az ellátottak közül többen igénylik az ebéd kiszállítását.

A szociális étkezők közül diétás étkeztetést senki sem igényelt, de szükség esetén más szolgáltatótól történő vásárlással biztosítani tudjuk.


b.) 
A házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

A házi segítségnyújtás keretében szociális segítést vagy – a szociális segítés tevékenységeit is magába foglaló – személyi gondozást kell nyújtani.
- Szociális segítés keretében biztosítani kell:
a.) a lakókörnyezeti higiénia megtartásában való közreműködést,
b.) a háztartási tevékenységben való közreműködést,
c.) a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,
d.) szükség esetén a bentlakásos szociális intézménybe történő beköltözés segítését.
- Személyi gondozás keretében biztosítani kell
a.) az ellátást igénybe vevővel a segítő kapcsolat kialakítását és fenntartását,
b.) a gondozási és ápolási feladatok elvégzését,
c.) a szociális segítés keretében biztosított feladatok elvégzését.

	
	Házi segítségnyújtás

	
	2018.
	2019.
	2020.
	2021.
	2022.

	Működési kiadás
	4 088 e Ft
	3 298 e Ft
	4 965 e Ft
	4 580 e Ft
	4 442 e Ft

	Térítési díj bevétel
	17 e Ft
	6 e Ft
	3 e Ft
	1 e Ft
	41 e Ft



A házi segítségnyújtás iránti igény megnövekedett, jelenleg 6 fő veszi igénybe az ellátást, ebből személyi gondozásra 4, szociális segítésre 2 fő jogosult.

Településünkön továbbra is működik egy egyházi fenntartású szolgáltató, ahonnan több, az ellátásra jogosult lakos igénybe veszi a házi segítségnyújtást, illetve az étkeztetést.


c.)
A családsegítés keretében az önkormányzat segítséget nyújt a szociális vagy mentálhigiénés problémái illetve egyéb krízishelyzet miatt segítségre szoruló személyeknek, családoknak az ilyen helyzethez vezető okok megelőzése, valamint az életvezetési képesség megőrzése céljából.

A családsegítés keretében biztosítani kell:
a) a szociális, életvezetési és mentálhigiénés tanácsadást,
b) az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezését,
c) a szociális segítőmunkát, így a családban jelentkező működési zavarok, illetve konfliktusok megoldásának elősegítését,
d) a közösségfejlesztő programok szervezését, valamint egyéni és csoportos készségfejlesztést,
e) a tartós munkanélküliek, a fiatal munkanélküliek, az adósságterhekkel és lakhatási problémákkal küzdők, a fogyatékossággal élők, a krónikus betegek, a szenvedélybetegek, a pszichiátriai betegek, a kábítószer-problémával küzdők, illetve egyéb szociálisan rászorult személyek és családtagjaik részére tanácsadás nyújtását,
f) a kríziskezelést, valamint a nehéz élethelyzetben élő családokat segítő szolgáltatásokat,
g) a nagy létszámú intézmények átalakítását követően támogatott lakhatást igénybe vevők utánkövetését biztosító esetmenedzseri feladatokat.

A család- és gyermekjóléti szolgálatot 1 fő családsegítő látja el a Sajószögedi Általános Művelődési Központ intézményi keretein belül.
2022. évben 4 fő részesült családsegítésben, adomány-közvetítés 14 alkalommal volt. Gyermekjóléti szolgáltatásban 27 fő, egyszeri tanácsadásban 42 fő részesült, védelembe vételre nem került sor. 

d.)
Az idős emberek biztonságérzetét erősíti a jelzőrendszeres házi segítségnyújtás. Az idős, gondozásra, ápolásra szoruló, család nélkül maradt emberek egyik legsúlyosabb problémája, hogy ünnepnapokon, hétvégén és éjjelente senkivel sem tudják felvenni a kapcsolatot és előfordulhat, hogy baj esetén nem érkezik meg időben a segítség. 
A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.
A jelzőrendszeres házi segítségnyújtás keretében biztosítani kell
a.) az ellátott személy segélyhívása esetén az ügyeletes gondozónak a helyszínen történő haladéktalan megjelenését,
b.) a segélyhívás okául szolgáló probléma megoldása érdekében szükséges azonnali intézkedések megtételét,
c.) szükség esetén további egészségügyi vagy szociális ellátás kezdeményezését.

A megoldás egy elektronikus segélyhívó rendszeren alapul, amihez egy non-stop ügyeleti rendszer kapcsolódik. Ezt a szolgáltatást a Tiszaújvárosi Humánszolgáltató Központ működteti. 
A jelzőrendszeres házi segítségnyújtásban részesülők száma változatlan, a szolgáltató 12 db segélyhívó eszközt biztosít.

II.2. Szakosított ellátások

Az alapellátás keretében – életkoruk, egészségi állapotuk, valamint szociális helyzetük miatt – nem gondozható rászorultakról az állapotuknak és helyzetüknek megfelelő szakosított ellátási formában kell gondoskodni.
Településünkön nem működik szakosított ellátás, a lakosoktól erre vonatkozó igény nem jelentkezett.
Természetesen tájékoztatást, segítséget nyújtunk azon személyeknek, akik ápolást, gondozást nyújtó intézményt keresnek.

II.3. Támogatások
a.) Sajószöged Községi Önkormányzat Képviselő-testületének a pénzben és természetben nyújtható szociális ellátásokról szóló 10/2021.(VIII.31.) önkormányzati rendelete alapján nyújtott települési támogatások:
		3. napirend


Települési támogatás
	
	részesülők száma:
	Támogatás összege:

	2021.
	8 fő
	244 500 Ft

	2022.
	13 fő
	550 000 Ft



Rendkívüli települési támogatás
	
	részesülők száma:
	Támogatás összege:

	2021.
	21 fő
	190 115 Ft

	2022.
	17 fő
	275 051 Ft




A Képviselő-testület 2022 októberében módosította a helyi rendeletét, amely miatt várhatóan emelkedni fog mind a települési, mind a rendkívüli települési támogatást igénylők száma, és ezáltal a kiadások is.

A rendelet módosítása alapján a települési támogatást az üdüdőterületen vagy zártkertben élők is kérhetik, illetve a rezsiköltségek növekedésére tekintettel emelkedett az elismert költség, ezáltal a támogatás összege is. A rendkívüli települési támogatás maximálisan adható összegét pedig a Képviselő-testület megduplázta.

b.) Az előző évekhez hasonlóan
· az Önkormányzat helyi rendeletében meghatározott feltételeknek megfelelő időskorúak (2022. évben 139 fő) részére szemétszállítási díjfizetési mentességet állapított meg, 
· év végén a 60 éven felüli lakosok (2022. évben 593 fő) részére egyszeri, 5.000,-Ft/fő pénzbeli támogatást, a 60 év alatti rehabilitációs vagy rokkantsági ellátásban részesülők részére (2022. évben 10 fő) egyszeri, 5.000,-Ft/fő pénzbeli támogatást nyújtott,
· pályázott szociális célú tűzifa támogatásra, melynek köszönhetően 2022. évben 40 háztartás 74 m3 tűzifatámogatásban részesült,
· biztosította a mammográfiás szűrővizsgálatokra a buszt.
Megrendezésre került a Szépkorúak hete, újra indult a gyógytorna, és az Önkormányzat továbbra is támogatást nyújt a településen működő nyugdíjasklubok, a népdalkör és a kézimunka klub működéséhez, melyek lehetőséget adnak az idősebbeknek a szabadidő tartalmas eltöltésére.

III. Megállapítások, feladatok
III/A.
Az önkormányzat által kötelezően ellátandó szociális alapszolgáltatások biztosításához a személyi és tárgyi feltételek adottak, a finanszírozás megoldott.

Az ellátásokhoz való hozzáférés biztosított. A polgármesteri hivatal dolgozójától, a családsegítőtől, a gondozónőtől, illetve étkeztetés esetében az élelmezésvezetőtől is informálódhatnak az ellátások igénybevételének lehetőségéről, feltételeiről.

A Képviselő-testület 78/2018.(XI.29.) sz. határozatával elfogadta a 2018-2023. évre vonatkozó Helyi Esélyegyenlőségi Programot, melyet 2022. évben felülvizsgált és aktualizált. A Program részletesen tartalmazza a településen élők helyzetét és megfogalmazza azokat az intézkedéseket, amelyekkel megelőzhető a hátrányos megkülönböztetés, illetve megvalósulhat az idősek, hátrányos helyzetűek, fogyatékkal élők esélyegyenlősége.

A bölcsőde, óvoda, iskola, az orvosi rendelő akadálymentesítése megvalósult, a polgármesteri hivatal felújítása keretében a teljes akadálymentesítés megvalósítása folyamatban van.

Megállapítható, hogy az Önkormányzat által biztosított ellátások minősége az elmúlt években általánosan jó színvonalú volt.


III/B.
Célunk továbbra is a kötelező alapellátási feladatok folyamatos, teljes körű biztosítása, a jogosultak bevonása a rendszerbe, a szolgáltatások minőségének megőrzése.

Ennek érdekében a feladataink folyamatosan, illetve 2024. december 31-ig:
· a lakosok széleskörű tájékoztatása az igénybe vehető szolgáltatásokról, az erre vonatkozó tájékoztatót ismét megjelentetni az újságban és a honlapon is.
· továbbra is biztosítani kell a szolgáltatások ellátásához szükséges személyi, tárgyi és finanszírozási feltételeket,
· a mozgásukban korlátozott, idős emberek ingatlanján, ingatlanjai előtt a fűnyírás a Sajószögedi Községüzemeltetési Kft. közreműködésével kérelemre továbbra is biztosítva legyen, figyelembe véve a rászorultságot,
· amennyiben igény merül fel újabb ellátási formákra, annak lehetőségét meg kell vizsgálni, valós igényeket fel kell mérni,
· az Önkormányzat önként vállalt feladatainak további biztosítása,
· jogszabályváltozások, pályázati lehetőségek figyelemmel kísérése.

Sajószöged, 2023. május 15.	

									 dr. Boros István 
									címzetes főjegyző

 
